4. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΣ Αριθ. Δ2β/οικ. 36338 της 9/30 Νοεμ. 1990 (ΦΕΚ Β΄ 758) Προϋποθέσεις και διαδικασία διορισμού Νοσυλευτών-τριών που έχουν ιθαγένεια κράτουςμέλους της ΕΟΚ σε αντίστοιχες θέσεις των Νοσηλευτικών Ιδρυμάτων Νόμ. 1397/83. Έχοντας υπόψη: 1.Τις διατάξεις της παρ. 4 του άρθρ. 2 του Νόμ. 1821/88. 2.Την αριθ. Υ1059/90 ΦΕΚ 295/90 τ.Β΄ απόφαση Πρωθυπουργού, αποφασίζουμε: 1.Καθορίζουμε ως κατωτέρω τη διαδικασία και τα αρμόδια όργανα, για τη διαπίστωση της γνώσης της Ελληνικής γλώσσας των Νοσηλευτών-τριών που έχουν ιθαγένεια κράτους-μέλους της ΕΟΚ προκειμένου να διορισθούν οι αντίστοιχες θέσεις Νοσηλευτικών Ιδρυμάτων Νόμ. 1397/83. α.Το Κ.Ε.Σ.Υ. για την εξέταση των Νοσηλευτριών προς διαπίστωση της γνώσης της Ελληνικής γλώσσας ορίζει, μία επιτροπή αποτελούμενη από δύο Νοσηλεύτριες κατά προτίμηση πτυχιούχων Νοσηλευτικής Α.Ε.Ι. Η γνώση της Ελληνικής γλώσσας και ιδιαίτερα στην Ορολογία της Νοσηλευτικής πρέπει να είναι άρτια. 